கேள்வி: இறுதிச் சடங்கு (இந்து சமயம்) - எரியூட்டிய பிறகு செய்யும் சடங்குகள் பற்றி நீங்கள் என்ன அறிந்துள்ளீர்கள்?
பதில்: இறந்தவரின் மூத்த மகனும், புரோகிதரும் இறுதிச் சடங்குகளைச் செய்கிறார்கள். அதன்பிறகு 10 நாட்களுக்கு இறப்பு துக்கம் அனுசரிப்பார்கள். உடனடியான குடும்ப உறுப்பினர்கள் தூய்மையற்றவர்களாகக் கருதப்படுவார்கள் மற்றும் சில தடைகளுக்கும் உட்பட்டவர்கள். இந்தக் காலகட்டத்தில், அவர்கள் இறந்தவரின் ஆத்மாவுக்கு ஒரு புதிய ஆன்மீக உடலை வழங்குவதற்காக சிரார்த்தம் போன்ற சடங்குகளை செய்கிறார்கள். சிரார்த்தம் சடங்கில் பால், தயிர், தண்ணீர் மற்றும் அரிசி உருண்டைகளை பிண்டங்களாக (இறந்தவருக்குக்கான உணவு) வழங்குவர். இதனால் தீட்டு கழிவதால், இறந்தவரின் நெருங்கிய உறவினர்கள் தொடர் வாழ்க்கைக்கு திரும்பலாம். பின்னர் மாதந்தோறும் 12 அமாவாசை நாளில், இறந்தவர் நலம் வேண்டி தர்ப்பணம் செய்தல் வேண்டும். இறந்த தமது முன்னோர்களின் நினைவாக மகாளய அமாவாசை அன்று பித்ரு பட்சம் எனும் நீத்தார் வழிபாடு செய்வது இந்துக்களின் கடமையாகும்.
கேள்வி: இறுதிச் சடங்கு (இந்து சமயம்) - சடலத்தைப் புதைத்தல் - சமாதி பற்றி தகவல் சொல்.
பதில்: 12 வயதிற்கும் கீழ் இறந்து போன குழந்தைகளை புதைப்பது இந்து சமயத்தில் வழக்கம்.. மேலும் இறந்த துறவிகள், குருமார்கள், ஆதீன கர்த்தாக்கள் மற்றும் ஞானிகள் போன்ற மகான்களின் உடலை புதைத்து சமாதி எழுப்பும் வழக்கும் இந்து சமயத்தில் உள்ளது. மேலும் வீரசைவ பண்டாரம், ஜங்கம்,லிங்காயத்துகள் இறந்தவர்களை வடக்கு நோக்கி பத்மாசனத்தில் அமர வைத்து தீட்சையாகப் பெற்ற இஷ்ட லிங்கத்தை வாய் அல்லது கைகளில் வைத்து வில்வம் இலை ,விபூதி, ருத்ராட்சம், உப்பு போன்ற பொருட்களை பயன்படுத்தி கழுத்து வரை நிரப்பி பின்பு மணலால் மூடி மேல் சமாதி எழுப்பி சிவலிங்கம்,நந்தியை சமாதி மீது வைத்து நினைவிடம் எழுப்புவர்.